
'ALEXANDER  WILLIAMSON. 


si  Neque  sunt  vires,  neque  qui  calor  esse  solebat  : 

\ 

u  Vixque  habeo  tenuem ,  qua  tegat  ossa,  cutem.” 

Ovid.  TrisT, 

DISPUTATIO  MEDICA 

INAUGURALIS 

DE 

PHTHISI  TUBERCULOSA 

PRAECAVENDA  ET  PERSANANDA. 


P  R  O  OE  M  I  U  M. 

§  i-  T)AUCI  morborum  frequentiores  sunt, 
•**  sacpiiisve  mortiferi,  quam  pulmonum 
tabes.  Hoc  morbo  multa  pars  eorum  consumi¬ 
tur,  qui  in  Britannicis  insulis  quotannis  mo¬ 
riuntur.  Atque,  enimvero,  ex  iis,  qui  hac 
tabe  macerantur,  haud  pauci  florente  astate 
sunt,  parentumque  sola  spes,  sola  voluptas. 

ii.  Quibus  causis  oriatur  phthisis,  quibus 
notis  cognoscatur,  quotque  malis  miseros  ta¬ 
bentes  urgeat,  memorare,  longius  est,  quam 
quod  nobis  hujusmodi  opusculi  fines  permit¬ 
tant.  Quocirca,  nobis  in  animo  est,  osten¬ 
dere,  qua  ratione  arceatur  hic  morbus,  et  sa¬ 
netur  ;  eoque  magis  quod,  cum,  ubi  aliquot 
annos  medicinam  fecimus,  frequens  esset, 
ei  studendo  multum  versabamur,  quodque 
oblata  nobis  rationem  curandi  novam,  necdum 
satis  comprobatam,  experiendi  occasio  est. 

iii.  Eam  praecipue  pulmonum  phthisin  per¬ 
sequi  statuimus*  quas  tuberculis  oritur  ;  idcirco 
quod  omnium  frequentissima  est,  necnon  maxi¬ 
me  idonea,  qua  comprobetur  ratio,  quam  no¬ 
bis  consilium  est  exponere. 

i 

iv.  Quotiescunque  medicamentum,  contra 

» 

quemlibet  morbum  peculiariter  efficax,  praedi¬ 
catum  est,  medici  rationales,  verentes,  ut  vir¬ 
tutibus 

tutibus  famam  exaequet,  initio  plerumque 
aegre  timideque  experti  sunt. 

v.  Sed,  ut  inconsiderata  medendi  rationis  fi¬ 
dentia,  ita  pertinax  quoque  diffidentia,  obstat, 
ne  medicina  subtilius  excolatur.  Fieri  autem 
vix  potest,  quin  res  fa&ae,  quas  multi  testati 
sunt,  a  rationalibus  medicis  brevi  credantur. 
Et,  etiamsi  rarius  multb  respondeat  proposita 
ratio,  quam  fama  feratur,  satis  tamen  erit,  qua¬ 
re  mortales,  invento  tandem  gravis  morbi  po¬ 
tente  praesidio,  gaudium  atque  laetitiam  agi¬ 
tent. 


PARS 

PARS  PRIMA. 


D  E 

ARCENDA  PHTHISI 


vi.  His  praemissis,  nunc  dicendum  est,  qua 
ratione  phthisis  arceatur.  Providere,  e  ni  ni¬ 
ve  ro,  ne  morbi  accidant,  haud  minus  medico¬ 
rum  est,  quam  curare ;  ii  autem  maxime,  qui, 
veiut  phthisis,  gentilitia  corporis  proprietate 
oriuntur,  ortique  plerumque  lethales  sunt. 

vn.  Quum  ita  sit,  medicorum  est,  eos,  na¬ 
tura  ad  pulmonum  tabem  proclives,  opportune 
certiores  facere,  quam  periculosus  iis  morbus 

insidietur ; 

insidietur  ;*  et  promonere,  ut,  quaecunquc  ci 
obrependi  occasionem  oiTcrant,  quam  sedu¬ 
lissime  caveant. 

viii.  Neque,  enimvero,  minus  medicorum 
officium  est,  phthisicorum  parentes  docere,  qua: 

0 

vitanda  sint,  quae  facienda  a  se  natis,  ut  cor¬ 
poris  incolumitate  fruantur;  unde  praesidia  sa¬ 
lutis  parentur ;  ubi  gentium,  vacui  ii  morbo 
sint,  quem,  vae  miseris  mortalibus !  medicina 
rarissime  scit  curare. 

ix.  Alia  mala,  nec  miniis  periculosa,  quam 
tabes,  ex  parentum  negligentia,  aut  monitis 
neglectis  nihilive  habitis,  oriuntur.  Quam  sa:pe 
novitate  rerum  incitati,  aut  corporis  vigore  cae- 
teris  aetate  aequalibus  anteundi  studio  ardentes, 
juvenes,  viribus  nimis  freti,  adeo  strenue  sese 
exercent,  ut  neque  spiritum  libere  trahere  et 
emittere  possint,  neque  sanguinem  transmitte¬ 
re  per  pulmones  ?  Qu5  fit,  haud  raro,  ,ut  tuber¬ 
culis  pulmonum  enatis,  aut  sanguini  hinc  effu¬ 


so 

so  et  extussito,  superveniat  tabes,  lentaqiie 
morte  miseros  consumat. 

x.  Phthisicorum  igitur  parentes  oportet  in¬ 
terdicere,  ne  puerilibus  certaminibus  sese  inse¬ 
rant,  quibus  spiritus  nimis,  nimisve  diu,  conci¬ 
tetur,  coangusteturve  pedtus  ;  etiamque,  ubi 
adoleverint,  praemonere,  quantum  detrimenti 
accipiant  a  nisibus  magnis,  et  nimia  quacun¬ 
que  exercitatione. 

xi.  Positurae  corporis,  itemque  zonae  aliave 
vestimenta,  quae  liberos  costarum  septique 
transversi  motus  impediunt,  a  phthisicis,  aetate 
teneris,  necdum  firmatis,  quam  maxime  vitan¬ 
da  sunt. 

’\ 

xii.  Uti  nulli,  forsitan,  mortalium  sunt,  prae 
quadam  corporis  proprietate,  aptiores,  qui  le¬ 
vibus  causis  male  afficiantur,  quam  phthisici ; 
ita  nullorum  pluris  interest,  omnia  sedulissime 
cavere,  a  quibus  eorum  corpora  detrimentum 

capiant* 

capiant.  Neque,  enimvero,  hunc  in  finem,  sa¬ 
tis  est,  frigus  vitare,  et  humorem,  et  fatigatio¬ 
nem,  modd  se  clanculum  committant  iis  vitiis, 
quee  cos  debiles  pariter  faciant  ac  irritabiles. 

xm.  Subitaneae  nec  leves  temperiei  varieta- 
tes,  uti  majus  invalidis  periculum  afferunt, 
quam  frigidior  temperies  quae  constantior  sit, 
ita  a  phthisicis  magis  cavendae  sunt.  Quan¬ 
tum  conclavia  calida,  coetus  frequentes,  ccenae 
opiparae  in  multam  nodem  protrudas,  et  noc¬ 
turnae  domuitiones,  mala  tempestatis  augeant 
et  multiplicent,  quae  coelis  variis  communia 
sunt,  quotidiana  eheu  !  docet  experientia. 

xiv.  Ne  igitur  corporibus  imbecilli  quid 
mali  capiant  a  vicissitudinibus  mutabilis  coeli, 

t 

debent,  quam  possunt  maxime,  omnia  fugere, 
quae  debiles  reddant,  ideoque  irritabiles.  Hoc 
consilio,  utile  erit,  nunquam  permittere,  ut  cu- 
biculorum  temperies  ea  calidior  sit,  quam  indi¬ 
cat  sexagesimus  gradus,  sexagesimusve  quin¬ 
tus. 

tus,  themiometri  Fahrenheitianu  Hujusmodi, 
-enimvero,  temperies  ad  firmitatem  corporis 
conduceret,  pariter  atque  ad  animi  vigorem. 

xv.  Ubique  orbis  terrarum,  corporis  vestitus 
cceii  ingenio  et  temperiei  idoneus  esse  debet. 
Nusquam  autem  gentium,  quam  apud  nos,  ves¬ 
titus  calidus  magis  necessarius  est.  Praecipien¬ 
dum  igitur  nostratibus  est,  ut  cuti  proxima 
semper  habeant  indusia  lanea  aut  xylina,  ea- 
que  subinde  detersa  ;  quae  gratum  totius  cor¬ 
poris  calorem  foveant,  ac  non  solum  salutarem 
eliciant  cutis  halitum,  sed  et  elicitum  resor¬ 
beant.  Vel,  siquando,  his  praeceptis  spretis  aut 
neglectis,  lintea  tadlu  jucundiora  putant,  ea  sal¬ 
tem  induere  debent,  quae  ferrea  massa  non  Ise- 
vigata  sint. 

xvi.  Qui,  prse  corporibus  delicatis  et  irrita¬ 
bilibus,  phthisi  obnoxii  sunt,  ii  idoneam  diaetae 
et  exercitationis  habere  debent  rationem  ; 
quippe  quibus  nihil,  ad  formandam  emendan¬ 
dam  ve 

damve  corporis  constitutionem,  qua  in  morbos 
proclives  fiunt  mortales,  plus  polleat.  Summi 
igitur  momenti  est,  esse  carnium  modicos,  et 
vini  abstemios  ;  ne  sanguine  nimis  pleni  sint, 
ideoque  levibus  quibuscunque  stimulis  exciten¬ 
tur,  atque,  pulmonum  inflammatione  correpti, 
lenta  tabe  pereant. 

*  «  ;  .  II  *  ,i.  i  V  Uylv  u.  V.i 

xvii.  Uti  cibi,  quos  natura  appetit,  corpo¬ 
risque  usus  requirit,  rarissime  nocent  ;  ita 
nunquam  non,  serius  ocius,  stomachum,  caete- 
rumque  quidem  corpus,  dissolvit  ingluvies, 
quam  provocant  gulae  incitamenta,  cuique  ex¬ 
plendae  idoneas  dapes  opiparas  suppeditant 
artes,  quae  luxuriei  ministrae  sunt  et  volup- 
t  at  u  m . 

jlCl .  ■ 

•7L'?3l  • 

xvhi.  Dapibus  lautis  plerumque  succedunt 
calices  profundi  et  pleni ;  hisque,  aut  vesper¬ 
tina  inertia,  aut  eflraenata  libido.  Hujusmodi 
itaque  hominibus,  quibus,  contra  naturam, 
corpus  voluptati  est,  animus  oneri,  non  sa- 

B  lutarem 

lutarem  laborem,  nedum  lassitudinem,  somnus 
subsequitur,  sed  ignobilem  socordiam,  aut  vi¬ 
tuperandam  indulgentiam. 

i 

xix.  Cibos  et  potus  ingurgitando,  ultra 

i 

quam  stomachus  perficere  potest,  deinque 
ineftiae  se  libidinibusve  tradendo,  non  stoma¬ 
chus  modo  resolvitur,  totumque  corpus ;  sed, 
prae  fugientibus  paulatim  viribus,  homo  ad 
irritandum  facilis  fit,  et,  si  phthisicis  ortus 
parentibus,  haud  raro  pulmonum  tabe  con¬ 
sumitur. 

xx.  Neque,  enimvero,  hoc  mirum.  Nam¬ 
que  gulae  obedientia  non  infirmat  modo  cor¬ 
pus,  sed  et  aptius  facit,  quod  vel  levissimis  in- 
citamentis  vehementissime  instimuletur.  Quin- 
etiam,  immodica  escarum  vis,  quam  ventri 
dediti  quotidie  ingurgitant,  per  magnam  cum 
diei  tum  nodis  partem,  impedit,  quo  minus, 
inter  spiritum  trahendum,  satis  descendat  sep¬ 


\ 


tum 

tum  transversum,  adebqne  dilatentur  pulmones, 
ut  in  eos  sanguis  expedite  diffundatur. 

xxi.  His  de  causis,  fieri  vix  potest,  quin  tur¬ 
pis  ventris  indulgentia,  in  natura  phthisicis 
infirmum  praemature  corpus  reddat,  neque  rarb 
faciat,  ut  in  pulmonibus  oriantur  tubercula, 
ortave  inflammationem  concipiant. 

xxii.  Dum  autem  phthisici  unum  vitium 
fugiunt,  caveant,  ne  in  contrarium  currant. 
Uti  iis  omnia  aequaliter  extrema  nocent,  ita 

salutaris  mediocritas  est  inter  nimium  et  pa¬ 
rum.  Ciim  ita  sit,  dum  continentes  in  mensis 
phthisici  sunt  et  temperantes,  cavendum  est, 
ne  esculentis  potulentisque  plus  nimib  absti¬ 
neant.  In  mensis  enim,  haud  secus  ac  caeterjs, 
modus  est,  quem  ultra  citraque,  prospera  ne¬ 
quit  consistere  valetudo. 

xxm.  Dum  igitur,  nec,  vescendi  causa,  terra 

marique  omnia  exquirunt,  nec  dormiunt  prius, 

quam 

quam  somni  cupido  sit,  nec  famem  et  sitim 
luxu  ante  capiunt ;  debent,  statutis  temporibus, 
appetitui  satisfacere  simplicibus  dapibus,  quas, 
dum  vires  salutariter  reficiunt,  stomachus  va¬ 
lidus,  jejunus,  nequedum  luxu  fastidiosus,  neC 
aversatur  nec  temnit, 

xxiv.  Quum,  ut  omnes  partes  corporis  ad 
sua  munera  validae  sint,  opus  sit,  ut  totum  cor¬ 
pus  satis  exerceatur,  oportet  eos,  qui  conge¬ 
nita  corporis  proprietate  phthisici  sunt,  mo¬ 
dica  quotidie  exercitatione  uti. 

xxv.  Quo  vero  conveniat  exercitatio  et  pro¬ 
sit,  medicus  debet  animadvertere  et  percundta- 
ri,  quis  phthisici  animus  sit ;  quae  corporis  va¬ 
letudo  ;  quae  vitae  fuerint  ratio  et  consuetudo. 
Quippe,  his  incompertis  et  incognitis,  ignora¬ 
bit,  quae  cuique  exercitatio  quantaque  idonea 
sit. 


XXVI. 

xxvi.  Quinetiam,  ne  phthisicis  parentibus 
orti  pulmonibus  aegri  fiant,  lentaque  tabe  con¬ 
sumantur,  debent,  expleta  pubertate,  si  res 
sinant,  peregrina  loca  quaerere ;  ubi  vera  lon¬ 
giora,  tepidioresque  brumas,  Jupiter  praebeat; 
ubi  suda  coela  serenent  animum  ;  et  quoti¬ 
diana  natura?  rerum  pulchritudo,  dulcedo, 
/ 

concentus  atque  novitas,  omnem  permulceant 
sensum  voluptate. 

xxvii.  Praeter  autem  praesidia  valetudinis, 
quae  memoravimus,  adolescentes  phthisicis  pa¬ 
rentibus  nati,  qui  corporibus  jam  infirmi  sunt, 
validiora  requirunt,  quae  ab  imminente  eos 
morbo  tutentur.  Phthisicis,  aetate  adolescen¬ 
tibus  florentibusve,  corporis  infirmitas  haud 
raro  supervenit ;  potissimum  autem  foeminis, 
a  quibus  igitur,  quia  cum  amabiles  sint,  tum 
correptae  rarissime  revalescant,  medicos  et 
oportet  et  decet  venientem  morbum  arcere. 


XXVIII. 

XXVIII.  Frigidarium,  uti  infantibus  et  tutum 
est  et  salubre,  ita,  si  modo  in  eo,  per  complu¬ 
res  annos,  quotidie  perseveretur,  totum  corpus 
plurimum  firmat.  Hac  aetate,  nihil  illinc  de¬ 
trimenti  pulmones  capiunt.  Adultis  autem 
longurionibus,  quibus  pe&us  angustius  est, 
quam  caeteri  corporis  ratio  postulat,  anceps 
est  valetudinis  praesidium,  neque,  nisi  consi¬ 
deratissime,  adhibendum.  Qui  pulmonum  ta¬ 
bem  jam  persentiscunt,  ii,  uti  docuit  experien¬ 
tia,  frigidarium  debent  fugere  (a). 

xxix.  Adultis,  parentum  vitio  phthisi  op¬ 
portunis,  jamve  tabescentibus,  uti  efficacius, 
ita  tutius  praesidium,  est  tepidarium.  Hujus¬ 
modi  enim  adolescentibus,  uti  observavit  Mar- 
c ardius,  vigorem  restituit ;  facitque,  ut  san¬ 
guis  in  corpus  aequaliter  omne  distribuatur,  at¬ 
que 


(a)  Beddoes*  On  Consumptio^ • 

que  spiritum  pulmones  facilius  hauriant  et  red¬ 
dant. 

xxx.  Ex  multis  experimentis  concludit 
Marcakdius,  tepidarium,  modd  alienae  res 
nullae  obstent,  arteriarum  motus  tardare,  ne¬ 
que  multo  post,  itidem  spiritum  ;  quo  celerio¬ 
res  solito  arteriarum  motus  sunt,  eo  magis  tar¬ 
dare  tepidarium  ;  et  plurimum  tardare  tepida¬ 
rium,  cujus  temperies  tanta  est,  quantam  indi¬ 
cat  nota,  inter  odtogesimam  quintam  et  nona¬ 
gesimam  sextam,  tbermometri  Fabrenbeitiani. 

xxxi.  Si  has  conclusiones  comprobent  futu¬ 
ra  pericula,  tepidarium  tutissimum  remedium 
erit,  quo  medici  nedum  phthisicis  parentibus 
ortos  a  pulmonum  tabe  tutentur,  sed  etiam  jam 
tabescentibus  subveniant  ;  eoque  magis,  quod 
his  subsidiari  aliis  remediis  medicamentisve, 
ex  iis  quae  roborant,  non  licet. 


XXXII. 


I 

xxxn.  Sed,  dum  parentum  vitio  phthisici 
student  imbecilla  corpora  firmare  idoneis  re¬ 
mediis,  omnia  debent  cavere  et  fugere,  quae 
vires  labefa&ent,  ipsosque  ad  irritandum  faci» 
les  reddant.  Hujusmodi  sunt,  frequens  par¬ 
tus,  diuturnus  la&atus,  et  longus  hydrargyri 
\ 

USUS.1 '  •  ‘ 

t  -  **  f  -*  ■.  •*  ‘  \  ■  »  i-  f  \  >  V  ^  .  y 

xxxiii.  Fceminis  teneris,  et  corpora  delica¬ 
tioribus,  quae  diutino  ladbatu  emacrescunt  et 
febricitant,  haud  raro  tabes  obrepit,  atque, 
dissipatis  paulatim  viribus,  mortem  affert. 
Foe  minis  hac  causa  phthisicis  nonnunquam 

multum  prodest4  cinchmae  cortex  :  atque  hinc 

\ 

inconsiderati  medici,  similitudine  indudti,  te¬ 
mere  crediderunt,  omnibus  pariter  tabentibus 
profuturum. 

.  '  'k.  '  :  ->  i  ..  i  .  .  •  i  .  . 

xxxiv.  Quoties  adolescentes,  aetateve  floren¬ 
tes,  ii  praesertim  haereditaria  corporis  proprie¬ 
tate  ad  phthisin  proclives,  pulmonum  inflam¬ 
mationem  persentiscunt,  aut  hinc  sanguinem 

extussiunt. 

extussiunt,  aut  distillatione  astbmateve  afficiun¬ 
tur  ;  iis  efficacissimis  medicamentis  et  reme¬ 
diis  quamprimum  succurrendum  est,  et,  enim- 
vero,  succurrendo  perseverandum,  donicum 
periculum  cessaverit. 

xxxv.  Qudd  si  natura  phthisici  a  levissimis 
tempestatis  varietatibus,  imo  omni  fere  aura, 
detrimentum  capiunt,  et  distillatione  pectoris- 
ve  doloribus  urgentur,  adeo  ut  haud  multum 
absint,  quin  pulmonum  invaletudine  tabes¬ 
cant  ;  pars  thoracis  dolenti  quam  proxima 
exulceranda  est,  neque,  in  aliquod  tempus, 
permittendum,  ut  ei  cuticula  renascatur. 

xxxvi.  Quinetiam,  si  res  permittant,  debent, 
sine  mora,  patrium  permutare  calidiore  coelo  ; 
et  peregri  commorari,  dum  cetati  supervixe¬ 
rint,  qua  phthisis  solet  obrepere. 

PHTHISI  PERCURANDA. 

xxxvii.  De  arcenda  phthisi  diximus.  Pro¬ 
ximum  est,  ut,  qua  optime  ratione  percuretur, 
exponamus.  De  hac  rei  nostrae  parte,  utpote 
quae  non  singulorum  modo  intersit,  sed  et  ci¬ 
vitatis,  fuse  dicere,  nobis  in  animo  est. 

,  ;  >  .  ■  ~  ^  (  {  '  j- 

xxxviii.  Ubi,  inter  pubertatem  aut  duode- 
vigesimum  vitae  annum  et  trigesimum  quin¬ 
tum  o&avumve,  phthisicis  parentibus  nati, 
ipsique  corporis  fabrica  parentibus  similes, 

verno 

verno  potissimum  tempore,  tussicula  frequente 
et  sicca  vexantur,  macescunt,  debiles  fiunt, 
singulis  diebus,  praecipue  vespere,  febricitant ; 
vix  dubium  est,  quin  pulmones  aut  inflamma¬ 
tionem  ceperint,  aut  in  eo  sint,  ut  capiant  ; 
ideoque  iis  quam  opportunissime  subvenien¬ 
dum. 

xxxix.  Ne  autem  persanentur  pulmonum 
mala,  qme  phthisica  corporis  proprietate  nas¬ 
cuntur,  obstant  multa  ;  quae  aut  caveri  emen- 
darique  nequeunt,  aut  ipsa  curatione,  qua 
utuntur  aegri,  phthisin  excitandi  exasperandive 
potentia  fiunt. 

xl.  Praeter  enim  fabricam  pulmonum,  et  ir¬ 
requietos  motus,  quibus  spirando,  tussiendo,  et 
loquendo  agitantur  j  ipsa  corporis  mobilitas, 
gentilitia  imbecillitate  orta,  obstat,  quo  minus 
in  efficacissimam  phthisin  curandi  viam  pro¬ 
cedatur.  Ipsa  enim  medicamenta  et  remedia, 
quibus  tabescentibus  succurritur,  eorum  cor¬ 
pora 


/ 

pora  ad  irritandum  faciliora  reddunt ;  et  sicr 
etiamsi,  per  paucos  dies  hebdomadasve,  mani¬ 
festiora  mala  aliquatenus  levent,  faciunt  ta¬ 
men,  ut  horam  semina  magis  vigeant. 

xli.  Causis  phthisis  cognitis,  et  signis  in  me¬ 
moriam  revocatis,  nobis  consilium  est,  quo  ta¬ 
benti  opitulemur,  inflammationi  pulmonum  et 
suppurationi  occurrere  ;  corpus  minus  aptum 
reddere,  quod  excitetur;  et  mala  levare,  quae 
maxime  urgeant. 

y  i  r . 

t 

xlii.  Quo  vero  hanc  curationem  exsequa¬ 
mur,  ante  omnia,  opus  erit,  aegris  excitantia 
omnia  quam  maxime  circumcidere.  Hoc  con¬ 
silio,  considerandum  est,  qualis  diaeta  maxime 
idonea  sit,  qualis  exercitatio,  et  quale  coelum. 

xli  ii.  Cum  autem  supra,  de  his,  fuse  dixe¬ 
rimus,  ubi  de  arcenda  phthisi  res  erat ;  neces¬ 
sarium  erit,  hic  loci,  tantum  perpauca  sub¬ 
jicere,  quo  clarius  pateat,  qualis  diaeta,  exer¬ 
citatio, 

citatio,  et  coelum,  phthisi  languentibus  con¬ 
veniant. 

xliv.  Omnes  fere  auctores,  qui,  de  taben¬ 
tium  diaeta,  dixerunt,  contendunt,  carnes,  ex 
toto,  subducendas  esse  ;  et  aegros  debere  terra 
natis  vivere,  et  lacte  aut  per  se,  aut  cum  qui¬ 
busdam  farraceis  incocto.  Putant  enim,  tali 
diaeta  dum  corpus  nutritur,  non,  ultra  quam 
satis  est,  incitari  cor  et  arterias. 

xlv.  Haud  raro  autem,  uti  nobis  videtur, 
intutum  est,  phthisicos  a  carnibus,  ex  toto, 
abstinere.  Superquam  enim  quod  hae  in¬ 
terdum  necessariae  sunt,  ad  vires  alendas  ;  far¬ 
racea  cum  lacte,  dummodo  iis  ex  toto  vivatur, 
stomachum  haud  raro  gravant  et  inflant,  adeo- 
que  concoctionem  impediunt,  ut  in  sangui¬ 
nem  converti  nequeant.  Quo  fit,  ut  corpus 
non  satis  alatur,  ideoque  penuria  alimenti,  vix 
mimis  quam  vi  morbi,  quotidie  tenuetur.  Quin- 
etiam,  debilitate  et  malo  sanguinis  habitu, 

quae 

quae  his  causis  nascuntur,  miseri  expeUatione 
citius  apti  fiunt,  qui,  singulis  diebus  meridie 
et  vespere,  febricitent,  et  profusionibus  alvi 
sudoribusque  nodturnis  digerantur. 

xlvi.  Neutiquam  tamen  nobis  consilium 
est  asserere,  omnibus  pariter  phthisi  marces¬ 
centibus  carnes  concedendas  :  etenim  hoc  esset, 
unum  extremum  fugere,  et  in  contrarium  cur¬ 
rere.  Sed,  nostra  opinione,  medicis  conside¬ 
randum  est,  quae  miseris  pristina  vivendi  ra¬ 
tio  esset,  quaeque  alimenta  stomachus  possit 
concoquere  ;  et,  si,  sive  vitae  consuetudine,  sive 
stomachi  imbecillitate,  cibos  e  terra  geni¬ 
tos  perficere  nequeant,  iis  permittendum,  ut 
parvam  quotidie  carnium  copiam  assumant. 
Quippe,  tali  diaeta  optime  cavebitur,  tam  ne, 
prae  plenitudine  nimia,  inflammationi  oppor¬ 
tuniores  justo  fiant,  quam  ne,  ob  debilitatem, 
ad  irritandum  solito  faciliores. 


XLVIS. 

xlvii.  Uti  autem  phthisicis  nonnunqu&m 
concedatur  pauxillum  carnis  assumere,  ita 
mero,  aliisque  potionibus  meracioribus,  iis,  cx 
toto,  interdicendum  est.  Nunquam,  enimvero, 
iis  permittendum  est,  ut  potulenta  meraciora 
adhibeant,  nisi  ubi  stomachus,  propter  defec¬ 
tum  stimulantium,  quibus,  contra  naturam,  se 
assuefecit,  ad  alimentum  concoquendum  inva¬ 
lidus  est;  et  plus,  a  mero  et  meracioribus  ne¬ 
gatis,  periculi,  quam  a  concessis,  pertimes¬ 
cendum. 

xlviii.  Nullis  phthisici  exercitationibus  uti 
debent,  nisi  modicis  et  levioribus  ;  ambulatione, 
nimirum,  equitatione,  gestatione,  suspensi  ledi 
motu,  et  navigatione :  neque,  profcdb,  his 
quidem,  ut  infra  ostendemus,  nisi  quibusdam 
tempestatibus,  dieique  temporibus. 

xlix.  Pulmonum  tabe  macrescentibus  maxi¬ 
me  idoneum  coelum  est,  quod,  dum  salubre  est  et 
modica  temperie,  neque  varium  est,  neque  mu¬ 
tabile. 

labile.  Quocirca,  omni  astate,  ex  quo  tem¬ 
pore  ars  medicinalis  excoli  coepit,  medici  hoc 
morbo  aegris  praecipere  soliti  sunt,  ut,  primo 
quoque  tempore,  mite  coelum  peterent,  ubi 
perennent  laetificus  calor,  atque  gratissima  se¬ 
renitas. 

l.  Sed,  quoties  seu  res  angustae  non  sinunt, 
seu  vires  non  patiuntur,  in  mitiora  coela  mi¬ 
grare,  expediet  phthisicis,  uti  monet  Grego- 
rius  (a),  arte  sibi  domi  Tempe  facere  ;  ubi 
communitate  amicorum  propinquorumve,  si- 
mulque  temperie  modica  et  constante,  fruan- 
tur. 

li.  Hunc  in  finem,  phthisici  debent,  aedifi¬ 
cii  lucidi,  nec  auris  fluminum  atque  stagnorum 

expositi, 


(a)  Aud.  Gregor.  Praele£t.  In  Medicin,  Pra&ic. 
in  udcdD*  Edjn . 


PRAECAVENDA  ET  PERSANANDA.  25 


expositi,  cubiculo  spatioso  habitare  ;  cujus 
temperies  perflatu  aestivo,  hiberno  sole  et  foco, 
conservanda  tanta  est,  quantam  gradus  sexage¬ 
simus  thermometri  Fahrcnheitiani  indicat,  aut, 
ad  summum,  sexagesimus  quintus.  Interet, 
oportet  cavere  meridianum  solem,  matutinum 
et  vespertinum  frigus ;  minimeque  nubilo  coe¬ 
lo,  soli  aperienti  se  committere,  ne  modb  frigus, 
mod5  calor  moveat :  qmc  res  maxime  grave¬ 
dines  destillationesque  concitat,  quibus  sane 
nihil  phthisicis  perniciosius. 

lii.  Dum  idoneam  temperiei  domi  forisque 
rationem  habent,  utile  erit  tales  exercitationes 
adjicere,  quales  animis  perplaceant,  atque  vi¬ 
res  facile  patiantur.  Quae  verb  hae  sint,  neu- 
tiquam  nobis  consilium  est  nominatim  dicere  ; 
coque  minus,  quod  gratissimam  quisque  sibi 
convenientissimamque  optime  eliget. 

l  1 1 1 .  Tali  temperie  perseveranter  habitando, 
aliis  simul  subsidiis  virium  decedentium  non 

D  negledtis, 

negledtis,  mala,  quae  phthisicos  urgent,  saepe, 
magna  ex  parte,  mitescent ;  vel  saltem  cavebi¬ 
tur,  ne  tempestatis  vicibus  exasperentur,  et 
mortem  properent,, 

liv.  Ne  tubercula  pulmonum  inflamma¬ 
tione  capiantur,  plurimi  medici  sanguinem  de¬ 
trahunt  ;  nisi,  ubi,  prae  corporis  imbecillitate, 
timent,  ne  hinc  detrimentum  aegri  capiant. 

lv.  Cum  vero  nobiscum  consideramus, 
quantillum  sanguinis  ex  brachio  missio  possit 
ad  inflammationem  duritiarum  discutiendam, 
quae  arteriarum  debilitate  magis,  quam  nimia 
incitatione,  oritur  ;  apparebit,  quam  difficile 
sit  discernere,  utrum,  ex  partis  inflammationis 
incremento,  plus  mali  timendum  sit,  an  debili¬ 
tate  totius  corporis,  quae  sanguinis  ex  brachio 
detradlioni  superveniat ;  et  annon  irritatio,  ex 
inflammatione  partis  orta,  efficacius  sedetur, 
ipsaque  inflammatio  digeratur,  sanguinem  ex  ea 
ipsa  parte  eliciendo,  aut  certe  quam  proxima. 


lvi. 

lvi.  Ubi  autem  phthisici,  ut  interdum,  ple¬ 
ni  sunt  et  robusti,  sanguinem  ex  brachio  emit¬ 
tere,  uti  necessarium  erit,  ita  tutum.  At  si, 
uti  saepius,  delicati  et  ad  irritandum  faciles, 
cum  satius  erit,  tum  tutius,  &  brachii  venis  ab¬ 
stinere  ;  atque  hirudinibus,  aut  cucurbitulis 
cum  ferro,  aut  scalpro  chirurgico,  tantum  san¬ 
guinis  ex  parte  dolenti  quam  proxima  elicere, 
quantum  mala  urgentia  levet,  neque  tamen 
universum  debilitet  corpus. 

. 

lvi  1.  Phthisicis,  omni  morbi  tempore*  exul¬ 
ceratio,  uti  tutum  est,  ita  potentissimum  re¬ 
medium.  At  tum  maxime  opus  est  exulcera¬ 
re,  ubi  aliqua  pars  pedoris  dolet,  et  aeger  cum 
spirandi  difficultate  vexatur,  tum  molesta  tus¬ 
sicula.  Si  vehementior  noxa  est,  ac  neque  fe¬ 
bricula,  neque  spirandi  difficultas,  neque  tus¬ 
sis,  quiescit ;  oportet  non  sinere  exulceratam 

partem  sanescere,  nisi  haec  mala  finita  aut  sal- 

« 

tem  levata  fuerint. 


LVI  11. 

lviii.  Quum,  morbo  nondum  confirmato, 
alvus  tarda  sit  et  dura,  mitioribus  subinde  ca- 
tharticis  citare  ac  emollire  opus  est,  ne  sterco¬ 
re  retento  et  irritante  vis  omnium  malorum 
exasperetur. 

lix.  Omnibus  autem  medicamentis,  quibus 
praecaveatur  aut  discutiatur  tuberculorum  in¬ 
flammatio,  praepollet  digitalis .  Cum  ita  sit, 
haud  alienum  erit,  hic  loci,  de  ea  fusius  dice¬ 
re  ;  atque  expedire,  non  solum  quas  possideat 
virtutes,  et  quae  mala  afferat  inconsiderate  ad¬ 
hibita,  sed  etiam  quando  et  quemadmodum 
auspicato  praescribatur. 

lx.  Jam  olim  medici  haud  ignorabant,  digi¬ 
talem  quaedam  pulmonum  mala  levandi  vim 
possidere.  Sed  difficultas  tute  ministrandi,  et 
mala  gravissima,  quibus  haud  raro  aegros  affe¬ 
cit,  a  praescribendo  eos  absterruerunt. 


lxi. 

lxi.  Quanquam  laudes  forsan  non  meretur, 
quibus  nonnulli  medici  extulerunt  ;  tamen 
haud  dubie  corpus  plurimum  afficiendi  potens 
est,  et  apprime  digna,  quae  materia  medica 
comprehendatur. 

lx  11.  Quantum  ad  hydropem  curandum  va¬ 
leat  digitalis ,  medicis  dudum  satis  innotuit  \ 
et  vero  haud  absimile  est,  brevi  fore,  ut  ea 
morbis  itidem  haud  paucis,  quibus  sanguinis 
motus,  supra  consuetudinem,  incitatur,  medici 
subveniant. 

# 

LX  11 1.  Beddoesius,  Darvinus,  Drakius, 
Foulerus,  Kinglakius,  Macleanius,  et 
Mossmannus,  medici  sane  praeclari  omnes, 
summam  dederunt  operam,  ut  cum  fama  tum 
literis  digitalis  virtutes  concelebrarent ;  com¬ 
perti,  uti  perhibent,  plurimum  posse,  ad  pul¬ 
monum  tubercula  discutienda,  itemque  alios 
morbos,  qui  concitatis  cordis  et  arteriarum 
motibus  oriuntur. 

LXI  V. 

lxiv.  Brakius,  heclicam  oxygenato  pure  ab¬ 
sorpto  nasci  ratus  (a),  contendit,  digitalem  ad 
phthisin  pulmonum  sanandam  pollere;  partim 
faciendo,  ut  pus  ante  absorbeatur,  quam  oxy- 
genio  vitiatum  est  ;  partimque  ita  sedando 
tranquillandove  cordis  atque  arteriarum  motus, 
ut  pus  parcius  secernatur. 

i 

lxv.  Quantum  autem  ex  nostris  periculis 
cognovimus,  vel  didicimus  ex  periculis  medico¬ 
rum  in  valetudinario  Edinensi,  non  est, 
quamobrem  credamus,  digitalem  facere,  ut  ex 

pulmonum  ulceribus  pus  uberius  absorbea- 

,  % 

tur. 

lxvi.  Neque,  enimvero,  Drakio  assenti- 
mur,  hetticam  phthisicorum  ex  absorpto  pure 
oxygenato  oriri.  Quippe,  ut  nemo  ignorat,  hec - 

tica 


(a)  Vid.  Reddoes.  Medical  Contributions- 

tica  haud  raiA  enascitur  abscessibus  in  corporis 
partibus,  in  quas  nullus  aeri  patet  aditus  *,  et 
etiam  phthisicos,  ut  ipsi  vidimus,  sa^pe,  com¬ 
plures  ante  menses,  adoritur,  quam  ex  ulcero¬ 
sis  pulmonibus  pus  expedtorare  incipiunt,  imo 
quam  apparet,  quod  tubercula  suppurasse  sus¬ 
picemur. 

lxvii.  Drakius  quidem  et  Darvinus  hanc 
hefticam,  nomine  febris  a  pure  clavso9  distin¬ 
guere  conantur  a  vera  beftica,  quam  appellant 
febrem  a  pure  aperto.  Verisimillimum  autem 
est,  has  beElicas’ nulla  re,  nisi  gradu,  differre,  et 
causis  quibus  oriuntur. 

lxviii.  Censet  Foulerus,  digitalem  phthi¬ 
sicis  prodesse,  vasa  absorbentia  stimulando, 
dum  motus  cordis  tardat  et  arteriarum  (a). 

LXIX. 


(a)  Vid.  Beddoes.  Aledical  Contributioni . 

lxix.  Verum,  vires  tam  contrarias,  necne, 
possideat  digitalis ,  dubium  nobis  videtur  ;  eb 
quod,  si  utique  possideret,  pulmone  laboranti¬ 
bus  parum  proficeret.  Etenim,  si,  uti  putat 
Monro  (a),  et  sane  verisimillimum  est,  vasa 
lymphatica  solidas  partes  non  absorbent,  donec 
eas  humor  ab  arteriis  secretus  dissolverit  \  vis 
arteriarum,  aeque  ac  absorbentium,  ad  duritias 
quaslibet  emqlliendas  necessaria  est,  neque 
ullum  medicamentum  has  digerere  potest,  nisi 
utramque  simul  vim  aequaliter  pariterque  au¬ 
geat  seu  intendat. 

#■ 

lxx.  'Digitalis ,  quoties  auspicato  assumen¬ 
dam  curavimus,  arterias  tardavit ;  cerebrum 
sedavit,  ac  nervos ;  et  nauseam  subinde  movit, 
atque  vertiginem.  At,  quoties  parum  profuit, 

res 


(a)  Aud.  Monrox.  Prseled.  De  Anat .  et  Chirurg » 
in  Ac  ad,  Edin * 

res  aliter  se  habebant.  iEgrotus  perquam  sto¬ 
machicus  erat ;  arteriarum  palsus,  compluries 
quotidie,  erant  vi  atque  temporibus  inaequales, 
nonnunqu&m  etiam  tremuli. 

lxxi.  Hoc  medicamento  plenioribus  dosi- 
bus  assumpto,  plerumque  arteriarum  motus 
tardantur  :  identidem  urgent  nausea,  vertigo, 
vomitus,  stomachi  languor  et  imbecillitas, 
praecordiorum  gravitas :  urina  citatur,  sedi¬ 
mentum  deponit,  atque  interdum  ex  rubra  fit 
colore  naturalis ;  ali&s  autem  parum,  si  om* 
nin6,  mutatur. 

lxxii.  Kinglakius  Bristoliensis  animad¬ 
vertit  et  didicit  ab  experientia,  nauseam  et 
vertiginem,  modo  aegrum  perurgeant,  aliqua¬ 
tenus  obstare,  quo  minus  digitalis  phthisicis 
optato  opituletur.  Debilitate  enim,  quam  in¬ 
ducunt,  ingravescit  heElica ;  arteriarum  idus 
parvi  fiunt  atque  imbecilles ;  et  exasperatur 
tussis.  Simul  autem  ut  haec  mala  obstant, 

£  digitalis 

digitalis  aut  non  diutius  prodest,  aut  certe 
expectatlone  minus. 

lxxiii.  Quo  his  obstantibus  obviam  eatur, 
oportet,  uti  censet  hic  medicus,  vires  conci- 
dentes  quam  maxime  redintegrare  et  susten¬ 
tare  esculentis  potulentisque  nutrientibus,  par¬ 
ce,  at  subinde,  assumptis ;  qualia,  dum  corpus 
aiunt,  non  nimis  cor  stimulent  et  arterias. 

lxxiv.  Hujusmodi  sunt  exiguitas  carnium 
impuberum  animalium,  et  potiones  parum  sti¬ 
mulantes.  Carnes  aut  ipsae  assumantur,  aut 
aqua  decocia  ex  his,  aut  jusculum,  aut  juscu¬ 
lum  coadlum ;  pro  valetudine  stomachi,  et 
pristina  diaetae  consuetudine.  Praeterea,  ab¬ 
domen,  e  regione  stomachi,  identidem  laneis 
tepidis,  aliisque  idoneis  perfricandum  est, 

Lxxv.  Si,  dum  nimios  arteriarum  motus  se¬ 
dat  digitalis ,  acremque  nimis  cerebri  nervo- 
rumque  sensum  hebetat  ;  diaeta  nutriente  nec 

stimulante 

stimulante  stomachus  atque  arteriae  firmari 
possunt,  et  totum  quidem  corpus  minus  ap¬ 
tum  fit,  quod  irritetur  inciteturque,  adeo  ut 
satis  diu  adhibeatur  medicamentum  ;  fieri 
potest,  ut  morbus  aliquatenus  mitescat,  imo 
forsitan  persanetur. 

lxxvi.  Dum  arteriarum  motus  tardantur, 
earum  idtus,  modb  idonea  diaetae  ratione  uni¬ 
versi  simul  corporis  reficiatur  vigor  atque  sus¬ 
tentetur,  pleniores  fiunt  et  molliores.  Vcrisi- 
millimum  autem  est,  pro  arteriarum  tardi¬ 
tate,  phthisicos  minus  aptos  fieri,  quorum 
pulmones  inflammationem  capiant,  quorum¬ 
que  nervi,  supra  modum  naturalem,  sen¬ 
tiant. 

lxxvii.  Potest  igitur,  si  modo  nihil  obstet, 
quo  minus  in  digitalis  usu  perseveretur,  fieri, 
ut  mala,  quibus,  propter  irritabilitatem,  et 
acrem  nimis  sensum,  phthisici  urgentur,  mi¬ 
tescant,  aut,  ex  toto,  finiantur  ;  febricula,  nem- 

pe,  tussicula,  et  spirandi  difficultas.  His  malis 
conquiescentibus,  fieri  potest,  ut  vires  paula- 
tim  revalescant ;  duritiae  pulmonum,  seu  tu¬ 
bercula,  discutiantur ;  novatrices,  denique, 
corporis  vires,  verae  sane,  at  nondum  satis  cog¬ 
nitae,  semina  morbi  extinguant,  et  corpore  eli¬ 
minent. 

lxxviii.  Sed  minus  medicorum  interest, 
quo  modo  agat  digitalis ,  scire,  et,  quam  ra¬ 
tionem  habeat,  perspicere  ;  quam  intelligere, 
qua  forma,  et  quousque  tuto  et  auspicato  adhi¬ 
beatur.  Quocirca,  pauca,  de  hac  re,  ani¬ 
madvertenda  et  in  memoria  tenenda,  excerpsi¬ 
mus  e  scriptis  Kinglakii  et  Mac  leam  ii  (a), 
quae,  hic  loci,  quam  paucissimis  memora¬ 
bimus. 


XXXIX. 


(a)  Vid.  Lond*  Medical  and  Physica l  JournaL 

lxxix.  Quoties  opus  est,  ut  digitalis  cautis¬ 
sime  adhibeatur,  saturata  ex  ea  tinElura  (a), 
uti  dicitur,  pulveri  praeferenda  est.  Nescit 
enim  medicus,  qui  pulverem  praescribit,  ac¬ 
curate  judicare,  quantam  medicamenti  vim 
aeger  assumat.  Quinetiam,  pulvis  nonnunquam 
iners  aliquandiu  latet  in  stomacho  atque  intes¬ 
tinis,  et  dcin  gravissimis  derepente  malis  ae¬ 
grum  afficit. 

lxxx.  Digitalis ,  porro,  in  corpus  lente  et 
paulatim  ingerenda  est.  Initio,  pulveris  gra¬ 
num  granive  dimidium  assumi  debet,  tindtura 
guttae  quindecim,  bis  terve  quotidie  ;  atque 

utriuslibet  dosis  sensim  augeri.  Prorsus  autem 

% 

omittendum  hoc  medicamentum  est,  vel  sal¬ 
tem  aliquandiu  intermittendum,  si  ejus  usui 

superveniat 


(a)  §3  Fol.  Digital.  Purpur,  5  i. 

Spirit.  Vin.  5  iv. 

Fiat  Tin&ura. 

superveniat  aut  nausea,  aut  vertigo,  aut  pulsus 
inaequalis. 

\ 

lxxxi.  Quinetiam,  medicus,  qui  phthisicis 
assumendam  digitalem  curat,  animadvertere 
debet,  recens,  necne,  planta  sit ;  corporisne 
constitutioni  et  valetudini  conveniat ;  quan- 
tumque  boni  expe&andum.  Namque,  his  in¬ 
cognitis,  ignorat,  et  quanta  copia  et  quamdiu 
aeger  tuto  assumere  possit.  Dummodo  caute 
consulteque  assumatur  hoc  medicamentum,  in 
ejus  usu  potest,  per  hebdomodas,  imo  etiam 
menses,  perseverari. 

Lxxxn.  Siquando  nimio  digitalis  usu  orian¬ 
tur  et  perurgeant  nausea,  vertigo,  et  inae¬ 
qualis  arteriarum  motus ;  sine  mora,  subve¬ 
niendum  est  lenioribus  stimulantibus,  vino 
nempe  aqua  diluto,  aqua  decodla  ex  carne 
bovilla,  et,  si  qua,  similibus.  Nisi  autem  ubi 

i 

periculum  minitentur  haec  mala,  vinum  con¬ 
silio 

silio  prorsus  alienum  est,  quo  ad  digitalem  de- 
curritur. 

lxxxiii.  Quum  digitalis  non  semper  arte¬ 
riarum  motus  tardet,  minime  ex  his  solis  ex¬ 
ploratis  medicos  oportet  judicare,  quemadmo¬ 
dum  et  quousque  totum  corpus  afficiat. 

lxxxiv.  Quando  alio  quidem  modo  digitalis 
sanum  corpus  afficit,  alio  invalidum  ;  interest 
medici,  priusquam  praecipit,  ut  assumatur  hoc 
medicamentum,  cognoscere,  quali  caeteroquin 
corporis  valetudine  fruantur  phthisici,  praeci¬ 
pue  an  sordibus  onerentur  stomachus  et  alvus. 
Namque,  si  ex  aliena  materia  male  se  habeant 
hm  partes,  ca  prius  expurgandae  sunt  idoneis 
medicamentis,  quam  assumitur  digitalis.  Quip¬ 
pe,  ni  molesto  onerd  liberentur,  hoc  medica¬ 
mentum  gravem  vomitum,  atque  inexsupera¬ 
bile  sui  fastidium,  movebit. 


nxxv. 


4° 

lxxxv.  Quo  maturius  digitalis  phthisicis  opi- 

•  \ 

tulatur,  eo  plus  hinc  commodi  expe&andum 
est.  Quo,  contra,  diutius  increvit  phthisis,  eo 
ad  curandam  ievandamve  minus  pollet  hoc 
medicamentum.  Ait  quidem  Drakius,  se  in¬ 
cipienti  phthisi  nunquam  digitali  succurrisse. 
Docuit  autem  maturior  experientia,  esse,  cur 
metuamus,  ut  phthisi  inveteratae  seu  ulcerosae 
digitalis  peridoneum  medicamentum  sit,  et  ad 
curandam  pervaleat. 

lxxxvl  Simul  ut  didicerint  medici,  qua  ef¬ 
ficientia  naturali  polleat  digitalis ,  quemadmo¬ 
dum  commodissime  ministretur,  cuique  cor¬ 
poris  constitutioni  et  valetudini,  prae  cmteris, 
conveniat ;  verisimillimum  est,  uti  considera¬ 
tius  prudentiusque  praescribetur,  ita  plus  pro- 

i  i 

futuram. 

lxxxvji.  Ubi  apparet,  unde,  phthisicorum 
pulmones  solito  aptiores  esse  qui  irritentur,  me¬ 
dici  credant,  utile  forsitan  esset,  aere  vesci, 

"  qu  ocimi 

quocum  gasia  quaedam  aliena  nec  vitalia  com- 
mixta  sint,  praesertim  gas  hydrogenium  carbo - 
natum.  Gas  acidum  carbonicumt  uti  fertur, 
nonnunqiiam  consequitur,  ut  pus,,  quod  extus¬ 
siunt  phthisici,  naturalis  odoris  foeditatis  ex¬ 
pers  fiat. 


lxxxviii.  Exploratum  habent  medici,  id 
sane  quod  clare  comprobant  DuMjE  Montis- 
fessulani  experimenta,  aera,  quocum  concor¬ 
poratur  plus  solitd  oxygenii,  pulmones  solito 
magis  irritare  (a).  Neque,  profe&o,  vero  ab¬ 
simile  est,  ubi  pulmones,  sicut  ii  intabescen¬ 
tium,  justo  ad  irritandum  faciliores  sunt,  aera, 
in  quo,  ob  admistum  gas  alienum  nec  quidem 
vitale,  potissimum  sedans,  velut  gas  hydrogeni- 
um  carbonatum ,  oxy genium  rationem  solito  mi¬ 
norem  habet,  multum  profuturum. 

F  JLXXXIX. 


(a)  Vid.  Dcjm.  in  Lond .  Med.  and  Phy  sic-  yourn . 

lxxxix.  Praeter  medicamenta,  quae  memo, 
ravimus,  haud  insolitum  est,  syntedicis  subve¬ 
nire  aliis  quibusdam,  quae  urgentia  mala  po¬ 
tentius  perseverantiusve  levent.  Hujus  gene¬ 
ris  sunt,  opium ;  medicamenta,  ex  iis  quae 
fauces  illinunt ;  acidum  sulphuricum  aromati¬ 
cum ;  medicamenta,  ex  iis  quae  acorem  in¬ 
nocuum  reddunt  subaciduli,  dulcacidulivQ 
frudus. 

i 

xc.  Opium  intabescentibus  validum  praesi¬ 
dium  est.  Quippe,  per  se,  aut  una  cum  aliis 
auxiliis,  potentis$imum  est,  quod  sedet  tussim 
vehementem  ;  solvat  spasmum  musculorum, 
quorum  motibus  alternis  hauritur  atque  emit¬ 
titur  spiritus ;  atque,  intra  modum,  cohibeat 
foedissimam  alvi  proluviem.  Confitendum  ta¬ 
men  est,  inflammationi  opportunitatem,  si  qua, 
augere,  atque,  postquam  ulceratis  pulmonibus 
inveteravit  morbus,  nonnunquam,  quod  sane 
periculosum,  alvum,  ex  toto,  sistere. 


XCI 

xci.  Acidum  sulphuricum  aromaticum  adbibe¬ 
tur  a  syntedicis,  qu6  cum  stomachum  firmet, 
tum  sudorem  cohibeat.  Sicubi  autem,  ut  inter¬ 
dum,  nimis  stimulet,  ei  substituatur  acidum  sui - 
pburicum  dilutum . 

xcii.  Demulcentia,  praesertim  mucosa  ex 
terra  natis  parata,  ladei  humoris  specie,  a 
tabe  maceratis  assumuntur  ;  quo  tam  spu¬ 
tum  ex  pedore  facilius  reddant,  qu&m,  fau¬ 
ces  illinendo,  tussim  levent,  qua  aeger  concu¬ 
titur. 

xcm.  Absorbentia ,  quorum  sane  nullum 
potione  cretacea  melius  est  aut  efficacius, 
plurimum  ad  diarrhoeam,  qua  tanquam  col- 
liquent  syntedici,  temperandam  possunt.  Ca - 
tehucium  quoque,  aut  lindus  forma,  aut 
aqua  tepida  solutum,  plurimum  haud  rarb' 

t 

pollet. 


xciv. 

XGiy.  Uti  autem  haec  diarrhoea,  qua  super» 
stites  vires  dissipat  inveterata  phthisis,  saepius 
e  sanguine  putrescente  materia  vitiato  oritur, 
quam  ex  acidis  aut  acescentibus  in  stomacho 
et  intestinis  ;  ita  saepius  efficaciusque  acidis 

•  •  j  *  •  .  . 

cohibetur,  atque  subacidulis  dulc aciduli rve  fruc¬ 
tibus. 

,  i  .  ^ 

'  ..  i  . 

-  *  •  •  .  '  -  •  j  7  ^ 

xcv.  Denique,  etiamsi,  ut  speramus,  cura- 
■  tio,  in  quam,  nostris  temporibus,  processerunt 

«*•  »  v  £  >  «*••-***  <.  i  _ 

medici,  phthisicis  multum  levaminis,  forsitan- 
que  interdum  salutem,  afferat ;  tamen  eheu  ! 
saepe  tam  insanabilis  vis  morbi  est,  ut,  Gre¬ 
go  rii  verbis,  apte  concludamus. 

•  ’  ‘  «  V  .  * 

xcvi.  44  Quin  et  exempla  nimis  frequenter 
44  occurrunt,  in  quibus  perfedlae  curationi  non 
44  est  locus,  sive  sua  natura  morbus  insanabilis 
44  existit,  sive  tantum  imperfedta  medicina? 
44  conditio  idonea  et  efficacia  adversus  eum  re- 

44  media  non  suggerit.  Et  profedo  in  omni- 

44  hus 

44  bus  morbis,  quum  jam  ad  extrema  ventum 
44  est,  et  instantis  mortis  indicia  spem  nullam 
44  curationis  relinquunt,  aliquid  adhuc  solerti 
44  medico  faciendum  superest  :  erit  eniin 
44  quqddam,  in  tali  miserrimo  et  desperato 
44  statu,  lenire  mala  quae  summovere  nequeat, 
44  et  saltem  moribundo  moliri,  si- 

44  quidem  vitam  ejus  neque  conservare  possit, 
44  neque  amplius  producere  (a).” 


(a)  Vid.  Gregor.  ConspcEl .  Medicin .  bearet .  §  976. 


\ 


